
Final del formulario




Certificat

MIQUEL COLOM I CANAL, com a Secretari Transitori de L’AJUNTAMENT DE SANTA EUGÈNIA DE BERGA, 
Certifico:

Que segons la informació que m’acaba de proporcionar l’administrativa de Secretaria,

Resulta:
Decret d’Alcaldia
[image: ]Pel qual es convoquen les II Subvencions Municipals del Covid

Fets

Per Decret de l’Alcaldia de 21 de setembre de 2021 es varen aprovar les Bases de les la II Convocatòria de Subvencions municipals del Covid, les quals han estat publicades al Butlletí Oficial de la Província de Barcelona de data 27 de setembre de 2021.

Per bé que encara no ha finalitzat el període d’informació pública reglamentària es considera necessari avançar la convocatòria sota condició suspensiva del resultat d’aquella, davant la proximitat del venciment de l’exercici pressupostari i el risc que les subvencions no es poguessin fer efectives dins d’aquest.

[bookmark: Fonaments_de_Dret]Fonaments de Dret

1. El marc legal pel qual es regirà aquesta convocatòria està constituït per:
1.1. La legislació de Catalunya:
a. Els articles 239, 240 i 241 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d'abril. (TRLMRLC).
b. Els articles del 118 al 129 del Reglament d'obres, activitats i serveis dels ens locals, aprovat pel Decret 179/1995, de 13 de juny. (ROAS).
c. Els articles 15 i concordants de la Llei 19/2014, de 29 de desembre, de transparència, accés a la informació pública i bon govern. (LTAIPBG).
1.2. La normativa estatal:
a. La Llei 38/2003, de 17 de novembre, general de subvencions. (LGS).
b. El Reial Decret 887/2006, de 21 de juliol, pel qual s'aprova el Reglament de la Llei general de subvencions. (RLGS).
c. Els articles 25 i 72 de la Llei 7/1985, de 2 d'abril, reguladora de les bases del règim local (LRBRL).
d. Els articles 40, 189.2. i 214.2 del Text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL).
1.3. La normativa europea:
a. Els articles 107 a 109 del Tractat de Funcionament de la Unió Europea. (TFUE).
b. El Reial decret 1755/1987, de 23 de desembre, pel qual es regula el procediment de comunicació a la Comissió de les Comunitats Europees dels
projectes de les administracions o ens públics que es proposin establir, concedir o modificar subvencions. (PCCS).
1.4. Les disposicions concordants i la resta de disposicions legals o reglamentàries que siguin d'aplicació, entre d'altres:
a. La Llei 26/2010, de 3 d'agost, de règim jurídic i de procediment de les administracions públiques de Catalunya. (LRJPAPC).
b. La Llei 39/2015, d'1 d'octubre, del procediment administratiu comú de les administracions públiques. (LPACAP).
c. La Llei 40/2015, d'1 d'octubre, de règim jurídic del sector públic. (LRJSP).
1.5. La normativa local:
[image: ]a. Ordenança Municipal de Subvencions de 26 de novembre de 2010.

Per allò exposat, aqueta Alcaldia Presidència, en exercici de les competències que té atribuïdes per la legislació de règim local vigent,

[bookmark: Decreta:]Decreta:

[image: ] CONVOCAR el procediment de concessió de subvencions municipals del Covid d’acord amb les Bases aprovades per Decret d’Alcaldia de 21 de setembre de 2021 i publicades al BOPB 27 de setembre de 2021, d’acord amb el següent detall:
	Objecte:

	Aquestes Bases tenen per objecte regular la concessió de la segona línia de subvencions directes motivades per la crisi sanitària, econòmica i social provocada pel Covid-19.

	Beneficiaris:

	1. Tenen la condició de beneficiari les persones físiques i jurídiques i les entitats públiques referides a l’article 11 LGS que han de fer l'activitat que fonamenta l'atorgament de la subvenció, o que estan en la situació que en legitima la concessió.

	2. En el cas de les persones jurídiques, també tenen aquesta condició els membres associats del beneficiari que es comprometen a efectuar la totalitat o part de les activitats que fonamenten la concessió de la subvenció en nom i per compte del beneficiari.

	3. També poden tenir la condició de beneficiari les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat sense personalitat jurídica que duen a terme els projectes, les activitats o els comportaments o que es troben en la situació que motiva la concessió de la subvenció. En aquest cas, s'ha de fer constar expressament a la sol·licitud i a la resolució de concessió els compromisos assumits per cada membre de l'agrupació, així com també l'import de la subvenció que s'ha d'aplicar a cadascú, els quals tenen la consideració de beneficiaris. En tot cas, s'ha de nomenar un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació.

	4. No poden tenir la condició de beneficiari les persones o entitats en què concorrin alguna de les circumstàncies dels articles 13.2 i 13.3 LGS.

	5. Tampoc podran obtenir la condició de beneficiari les persones referides a l’article 4 de la Llei orgànica 1/2002, de 22 de març, reguladora del Dret d'Associació i les associacions respecte de les quals s'hagués suspès el procediment administratiu d'inscripció per trobar-se indicis racionals d'il·licitud penal, en aplicació del que disposa l'article 30.4 de dita Llei, en tant no recaigui resolució judicial ferma que permeti practicar-ne la inscripció en el corresponent registre.

	6. La no concurrència d'aquestes circumstàncies es pot acreditar mitjançant la presentació d'una declaració responsable davant l'òrgan concedent de la subvenció.

	Les persones jurídiques han d'estar inscrites en els registres oficials corresponents.

	

	Bases reguladores: Bases reguladores específiques publicades al BOPB de data 27 de setembre de 2021.

	

	Quantia:

	1. L'import màxim de la subvenció és el que s’assenyala a la clàusula 1 d’aquestes Bases.

	2. En cas que no hi hagi prou crèdit disponible per a totes les sol·licituds presentades, o que l’import global interessat sigui inferior al crèdit disponible, l’import demanat es minorarà o incrementarà, respectivament, a prorrata, encara que en aquest darrer cas se superi l’import màxim establert a la clàusula 1.

	3. En cap cas l'import de la subvenció podrà ser de tal quantia que, aïlladament o en concurrència amb altres subvencions, ajudes, ingressos o recursos, superi el cost de l'activitat o necessitat subvencionada.

	

	Criteris de valoració:

	1. Les subvencions regulades en aquestes Bases s’atorgaran per concessió directa amb concurrència per raó del fet que es preveu l'existència d'una pluralitat de potencials beneficiaris, i en què, a més, hi ha la voluntat de no establir competitivitat entre les sol·licituds en atenció a les raons d'interès públic motivades als antecedents.

	2. Amb aquest procediment es dona compliment als principis de publicitat, concurrència i objectivitat i, així mateix, s'elimina qualsevol discrecionalitat en l'atorgament.

	3. El crèdit disponible de les aplicacions pressupostàries és l'import màxim de la subvenció a concedir.

	4. La tramitació del procediment de concessió en qualsevol de les seves fases, haurà de fer-se utilitzant els mitjans electrònics, informàtics i telemàtics, habilitats a l'efecte.

	

	Termini de presentació de sol·licituds: Un mes a comptar de la publicació d’aquestes bases al BOP.



[image: ][image: ]  MODIFICAR el termini de presentació de sol·licituds que serà d’un mes a comptar de la publicació d’aquesta convocatòria al BOPB.

[image: ]  PUBLICAR aquesta convocatòria a la BDNS, BOPB, al Tauler d’Edictes i al Portal de Transparència.



[image: ] SUBORDINAR la validesa i eficàcia d’aquesta resolució a la finalització del termini d’informació pública de les Bases actualment en tràmit, així com a la inexistència de reclamacions o al·legacions contra aquestes.

I per tal que se’n prengui coneixement i tingui els efectes “erga omnes” o “inter partes” que li corresponguin, estenc aquesta CERTIFICACIÓ com a fedatari públic de la Corporació Municipal de Santa Eugènia de Berga d’ordre i amb el vistiplau de l’Alcalde-President, en la data i hora que queden registrades a la diligència de signatura electrònica del document.

El Secretari Transitori, Miquel Colom i Canal.
Vistiplau l’Alcalde-President, Xavier Fernández i Sala
Signat digitalment.

